stanford-oval/wikipedia huggingface dataset:
แจ็ก ชาร์ลตัน

จอห์น ชาร์ลตัน (อังกฤษ: John Charlton; 8 พฤษภาคม 1935 – 10 กรกฎาคม 2020) เป็นอดีตนักฟุตบอลและผู้จัดการทีมชาวอังกฤษซึ่งเล่นในตำแหน่งกองหลัง เขาเป็นส่วนหนึ่งของทีมชาติอังกฤษที่คว้าแชมป์ฟุตบอลโลก 1966 และคุมทีมชาติสาธารณรัฐไอร์แลนด์ตั้งแต่ปี 1986 ถึง 1996 โดยได้เข้าร่วมฟุตบอลโลก 2 สมัยและฟุตบอลชิงแชมป์แห่งชาติยุโรป 1 สมัย เขาใช้เวลาทั้งอาชีพกับลีดส์ยูไนเต็ดเพียงสโมสรเดียวตั้งแต่ปี 1950 จนถึงการแขวนสตั๊ดในปี 1973 เขาช่วยให้สโมสรคว้าแชมป์ดิวิชัน 2 (1963–1964), ดิวิชัน 1 (1968–1969), เอฟเอคัพ (1969), ลีกคัพ (1968), แชริตีชีลด์ (1969), อินเตอร์-ซิตีส์แฟส์คัพ (1968 และ 1971) 629 นัดของเขาในลีกจากการลงเล่นทั้งหมด 762 นัดถือเป็นสถิติของสโมสรจนถึงทุกวันนี้ เขาเป็นพี่ชายของเซอร์ บ็อบบี ชาร์ลตัน อดีตกองหน้าระดับตำนานของแมนเชสเตอร์ยูไนเต็ด ซึ่งเป็นหนึ่งในเพื่อนร่วมทีมของเขาในชัยชนะนัดชิงชนะเลิศฟุตบอลโลกของอังกฤษเหนือทีมชาติเยอรมนีตะวันตกเมื่อปี 1966 ในปี 2006 กองเชียร์ของลีดส์ยูไนเต็ดโหวตให้ชาร์ลตันเป็น 1 ใน 11 ผู้เล่นที่ยิ่งใหญ่ที่สุดของสโมสร
เขาถูกเรียกตัวติดทีมชาติอังกฤษก่อนวันเกิดปีที่ 30 ของเขา ชาร์ลตันยิงได้ 6 ประตูจาก 35 นัดในระดับนานาชาติ และปรากฏตัวในฟุตบอลโลก 2 สมัย (1966 และ 1970) และฟุตบอลชิงแชมป์แห่งชาติยุโรป 1 สมัย (1968) เขาเล่นในชัยชนะนัดชิงฟุตบอลโลกเหนือเยอรมนีตะวันตก 4–2 เมื่อปี 1966 และยังช่วยให้อังกฤษจบอันดับ 3 ในฟุตบอลชิงแชมป์แห่งชาติยุโรป 1968 และคว้าแชมป์บริติชโฮมแชมเปียนชิป 4 สมัย เขาได้รับเลือกให้เป็นนักฟุตบอลแห่งปีของสมาคมผู้สื่อข่าวฟุตบอล ในปี 1967
ชีวิตส่วนตัว

ชาร์ลตันแต่งงานกับแพ็ต เคมป์เมื่อวันที่ 6 กุมภาพันธ์ 1958 และบ็อบบีน้องชายของเขาทำหน้าที่เป็นเพื่อนเจ้าบ่าวให้กับเขา พวกเขามีลูก 3 คน: จอห์น (เกิดในเดือนมกราคม 1959), เดโบราห์ (เกิด 1961) และปีเตอร์ ซึ่งเกิดหลังจากชาร์ลตันซีเนียร์เล่นในรอบชิงชนะเลิศฟุตบอลโลก 1966 ในช่วงทศวรรษที่ 1960 เขามีร้านขายเสื้อผ้า 2 แห่งในเมืองลีดส์ และต่อมาเขายังเปิดร้านค้าของสโมสรที่สนามเอลแลนด์โรด อีกด้วย ชาร์ลตันเป็นชาวประมงสมัครเล่นและมีส่วนร่วมในกีฬาล่าสัตว์
ชีวิตส่วนตัว > เสียชีวิต

ชาร์ลตันเสียชีวิตที่บ้านของเขาในแอชิงตัน นอร์ธัมเบอร์แลนด์ บ้านเกิดของเขาเมื่อวันที่ 10 กรกฎาคม 2020 ขณะอายุ 85 ปีหลังจากป่วยด้วยโรคมะเร็งต่อมน้ำเหลืองและภาวะสมองเสื่อม ในวันรุ่งขึ้นลีดส์ยูไนเต็ดสโมสรเก่าของเขาชนะ 1–0 เหนือ สวอนซีซิตี้ โดยเป็นผู้ชนะในนาทีสุดท้าย ปาโบล เอร์นันเดซ โดมิงเกซ ผู้ทำประตูชัยอุทิศประตูของเขาให้กับชาร์ลตัน
ชาร์ลตันกลายเป็นผู้เล่นคนที่ 12 จากทีมแชมป์ฟุตบอลโลกปี 1966 ที่เสียชีวิต ต่อจากเซอร์บ็อบบี มัวร์ที่เสียชีวิตด้วยโรคมะเร็ง (1993), อลัน บอลล์ที่เสียชีวิตด้วยอาการหัวใจวาย (2007), จอห์น คอนเนลลี (2012), รอน สปริงเก็ตต์ (2015), เจอร์รี่ เบิร์น ที่เสียชีวิตด้วยโรคอัลไซเมอร์ (2015), จิมมี่ อาร์มฟิลด์ ที่เสียชีวิตด้วยโรคมะเร็งต่อมน้ำเหลืองชนิดนอนฮอดจ์กิน (2018), เรย์ วิลสัน ที่เสียชีวิตด้วยโรคอัลไซเมอร์ (2018), กอร์ดอน แบงก์ส ผู้รักษาประตูมือหนึ่งที่เสียชีวิตขณะหลับ (2019), มาร์ติน ปีเตอร์ส ที่เสียชีวิตจากโรคอัลไซเมอร์ (2019), ปีเตอร์ โบเน็ตติ ผู้รักษาประตูมือสอง (2020), นอร์แมน ฮันเตอร์ ที่เสียชีวิตจากโควิด-19 (2020) เซอร์บ็อบบี ชาร์ลตัน น้องชายของเขา ซึ่งเป็นส่วนหนึ่งของทีมชุดคว้าแชมป์ฟุตบอลโลกปี 1966 เสียชีวิตจากภาวะสมองเสื่อมในปี 2023 ทำให้เซอร์เจฟฟ์ เฮิร์สต์, เทอร์รี เพน, เอียน คัลลาแกน และจอร์จ อีสต์แฮม กลายเป็นสมาชิก 4 คนของทีมชุดนี้ที่ยังมีชีวิตอยู่
แจ็ค ไรอัน

| แจ็ค ไรอัน |
| --- | --- |
ตัวละครใน จักรวาลไรอัน
ปรากฏครั้งแรก: ล่าตุลาแดง (2527)
สร้างโดย: ทอม แคลนซี
แสดงโดย:   อเล็ก บอลด์วิน (2533)  แฮร์ริสัน ฟอร์ด (2535–2537)  เบน แอฟเฟล็ก (2545)  คริส ไพน์ (2557)  จอห์น คราซินสกี (2561–ปัจจุบัน) 
ข้อมูลตัวละครในเรื่อง
อาชีพ:   ประธานาธิบดีสหรัฐ,  รองประธานาธิบดีสหรัฐ,  ที่ปรึกษาความมั่นคงแห่งชาติ,  รองผู้อำนวยการสำนักข่าวกรองกลาง,  รักษาการรองผู้อำนวยการฝ่ายข่าวกรอง CIA,  ผู้ช่วยพิเศษ DDI CIA,  นักวิเคราะห์ CIA,  ศาสตราจารย์โรงเรียนนายเรือสหรัฐ,  ผู้ตรวจบัญชีและนายหน้าซื้อขายหลักทรัพย์,  ร้อยตรีนาวิกโยธินสหรัฐ 
ครอบครัว:   เอ็มเม็ต วิลเลียม ไรอัน (บิดา, เสียชีวิต)  แคทเธอรีน เบิร์ก ไรอัน (มารดา, เสียชีวิต)  เจ้าหน้าที่พิเศษ โดมินิค "เอ็นโซ" คารูโซ, FBI (หลานชาย)  ร้อยเอก ไบรอัน "อัลโด" คารูโซ, นาวิกโยธินสหรัฐ (หลานชาย, เสียชีวิต) 
คู่สมรส: แคโรไลน์ "เคธี่" มุลเลอร์-ไรอัน
บุตร:   โอลิเวีย บาร์บาร่า "แซลลี่" ไรอัน  จอห์น แพทริค "แจ็ค" ไรอัน จูเนียร์  แคธลีน "เคธี่" ไรอัน  ไคล์ แดเนียล ไรอัน 
ศาสนา: โรมันคาทอลิก
แจ็ค ไรอัน (อังกฤษ: Jack Ryan) เป็นตัวละครเอก ในนวนิยายชุดของนักเขียน ทอม เคลนซี่ คู่กับ จอน คล้าก  (เจ้าหน้าที่หน่วยล่าสังหารของ CIA ) แจ็ค ไรอัน ทำงานเป็นเจ้าหน้าที่วิเคราะห์ข้อมูลของ ซีไอเอ ปรากฏตัวครั้งแรก ถ้าตามนวนิยายของ ทอม จะเปิดตัวในตอน The Hunt for Red October (1984) ล่าตุลาแดง
แต่ในเวอร์ชันภาพยนตร์มาปรากฏตัวมาแล้วดังนี้
The Hunt for Red October (1990) ชื่อไทยคือ ล่าตุลาแดง รับบทโดย อเล็ค บอลด์วิน
Patriot Games (1992) ชื่อไทยคือ เกมอำมหิตข้ามโลก รับบทโดย แฮริสัน ฟอร์ด
Clear and Present Danger (1994) ชื่อไทยคือ แผนอันตรายข้ามโลก รับบทโดย แฮริสัน ฟอร์ด
The Sum of All Fear (2002) ชื่อไทยคือ วิกฤตินิวเคลียร์ถล่มโลก รับบทโดย เบน แอฟเฟลค
Jack Ryan: Shadow Recruit (2014) ชื่อไทยคือ แจ็ค ไรอัน: สายลับไร้เงา รับบทโดย คริส ไพน์
แจ็ค ไรอัน โดยปกติเป็นเจ้าหน้าที่ประจำสำนักงาน  CIA แต่มักจะเข้าไปเกี่ยวข้องกับงานภาคสนามอยู่บ่อยๆ มีพัฒนาการเรื่อยมา เป็นรอง ผอ.ซีไอเอ  เป็นรักษาการ ผอ.ซีไอเอ และเป็นประธานาธิบดีสหรัฐในตอน Executive Orders (1996) ขย้ำพยัคฆราช
แจ๊ก

แจ๊ก หรือ แจ็ค (อังกฤษ: Jack) อาจหมายถึง
แจ๊ก (ภาพยนตร์) - ฉายในปี ค.ศ. 1996 นำแสดงโดย โรบิน วิลเลียมส์
แจ๊กอินเดอะบ็อกซ์ (Jack in the Box) - มีสัญลักษณ์ชื่อ แจ๊ก
แจ็กเดอะริปเปอร์ (Jack the Ripper) - ฆาตกรต่อเนื่อง
แจ๊กกิง (jacking) - รูปแบบการเต้นชนิดหนึ่ง
แจ๊ก เป็นหนึ่งในตัวละครของไพ่ป๊อก
แจ็ค แฟนฉัน หรือ เฉลิมพล ทิฆัมพรธีรวงศ์ นักแสดง
มิตซูบิชิ เจ2เอ็ม - เครื่องบินขับไล่ของจักรวรรดิญี่ปุ่น
แจ๊ก - ตัวละครนักอเมริกันฟุตบอลจากแอนิเมชันเรื่อง จักรกลสาวใส ใจวัยทีน
แจ๊ก - ตัวละครทหารจากเทคเคน
แจ็ค - ตัวละครในอิทธิฤทธิ์พิชิตมายา ไฟแช็ค
แจ็ก - ตัวละครจากการ์ตูนเรื่อง เซฟตีแมน ฮีโร่พันธุ์โก๊ะ
แจ๊ก หรือ เจ้าชายหาด - ตัวละครจากเกม ฮีโร่มาสเตอร์ หนึ่งในนักวิทยาศาสตร์ผู้พัฒนาระบบ RCM
แจ็ค - ตัวละครจากการ์ตูนเรื่อง วันพีซ
แจ็ค เอเมอร์ตัน - ตัวละครจากการ์ตูนเรื่อง ลา ฟลอร่า โรงเรียนป่วนก๊วนเจ้าหญิง
แจ๊ก โจนส์ - ตัวละครจากการ์ตูนเรื่อง ไคโตะโจ๊กเกอร์
แจ๊ก สไปเซอร์ - ตัวละครจากการ์ตูนเรื่อง เส้าหลิน สุดยอดพลังแห่งเพลงมวย
แจ็ค แอทลาส - ตัวละครจากการ์ตูนเรื่อง ยูกิโอ 5D's และ ยูกิโอ ARC-V
แจ๊ค - ตัวละครจากการ์ตูนเรื่อง อ็อกกี้กับแก๊งแมลงสาบ
แม่แรง (jack)
แจ๊ก (พันธุ์ไม้) พันธุ์ไม้ในตระกูลเดียวกับมะม่วง ชื่อวิทยาศาสตร์ว่า Mangifera caesia
กะลาสีเรือ
เจ้าหญิงโนราแห่งลีชเทินชไตน์

เจ้าหญิงโนราแห่งลีชเทินชไตน์ (อังกฤษ: Princess Nora of Liechtenstein)
พระประวัติ

เจ้าหญิงโนราเป็นพระราชธิดาพระองค์เดียวในเจ้าชายฟรันทซ์ โยเซ็ฟที่ 2 แห่งลีชเทินชไตน์ และเคาน์เตสจอร์จจีนา ฟอน วิลเซค ประสูติเมื่อวันที่ 31 ตุลาคม พ.ศ. 2497 ซึ่งทรงดำรงพระอิสริยศเป็น สมเด็จเจ้าฟ้าหญิงโนราแห่งลีชเทินชไตน์ มีพระเชษฐาและพระอนุชาดังนี้
เจ้าชายฮันส์-อาดัมที่ 2 แห่งลีชเทินชไตน์
เจ้าชายฟิลลิพแห่งลีชเทินชไตน์
เจ้าชายนิคโคเลาส์แห่งลีชเทินชไตน์
เจ้าชายฟรันทซ์ โยเซ็ฟแห่งลีชเทินชไตน์ (ค.ศ. 1962–1991)
การศึกษา ทรงงาน

เจ้าหญิงโนราทรงจบการศึกษา ณ มหาวิทยาลัยเจนีวา และทรงเข้ารับการศึกษาระดับอุดมศึกษา ณ  สถาบันบัณฑิตศึกษาด้านการพัฒนาระหว่างประเทศและการพัฒนา กรุงโตเกียว ประเทศญี่ปุ่น พระองค์ทรงานธนาคารโลก และทรงงานสถาบันระหว่างประเทศเพื่อสิ่งแวดล้อมและการพัฒนา พระองค์ทรงสามารถรับสั่งภาษาฝรั่งเศส ภาษาสเปน ภาษาอังกฤษ ภาษาเยอรมันได้ดี
พระองค์ได้รับการแต่งตั้งเป็นคณะกรรมการโอลิมปิกสากล ในปี พ.ศ. 2527 ทั้งนี้ยังทรงเป็นพระธานกิตติมศักดิ์สภาลูกเสือแห่งลีชเทินชไตน์ตั้งแต่ปี พ.ศ. 2516  - พ.ศ. 2532
เสกสมรส

พระองค์เข้าพิธีเสกสมรสกับบิเซนเต ซาร์โตริอุส เมื่อวันที่ 11 มิถุนายน พ.ศ. 2531 ซึ่งพระองค์และพระสวามีได้รับพระราชทานบรรดาศักดิ์เป็น มาเชอนิสแห่งมาริญโญ โดยมีพระธิดาร่วมกัน 1 คน คือ
มาริอา เตเรซา ซาร์โตริอุส
หลังจากสมรสแล้ว เจ้าหญิงโนราก็ได้ประทับในลีชเทินชไตน์เป็นส่วนใหญ่ ทั้งนี้พระองค์ยังทรงเป็นพระมารดาทูลหัวให้กับเจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต พระธิดาใน เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต
พระอิสริยยศ

31 ตุลาคม พ.ศ. 2497 – 11 มิถุนายน พ.ศ. 2531 : เจ้าหญิงโนราแห่งลีชเทินชไตน์
11 มิถุนายน พ.ศ. 2531 – ปัจจุบัน : เจ้าหญิงโนราแห่งลีชเทินชไตน์ มาเชอนิสแห่งมาริญโญ
แจ็กสัน บราวน์

| แจ็กสัน บราวน์ |
| --- | --- |
บราวน์ ในปี 2008
ข้อมูลพื้นฐาน
เกิด:  (1948-10-09) 9 ตุลาคม ค.ศ. 1948 (76 ปี)  ไฮเดลเบิร์ก, เยอรมันตะวันตก
แนวเพลง: ร็อก, โฟล์ก, คันทรีร็อก, ซอฟต์ร็อก
อาชีพ: เสียงร้อง, กีตาร์, เปียโน, การเมือง
ช่วงปี: 1966–ปัจจุบัน
ค่ายเพลง: อีเลกตรา, อะดีนาลีนมิวสิกกรุ๊ป, อินไซด์, อะไซลัม

เว็บไซต์: jacksonbrowne.com
ไคลด์ แจ็กสัน บราวน์ (อังกฤษ: Clyde Jackson Browne) (เกิด 9 ตุลาคม ค.ศ. 1948) เป็นนักร้อง นักดนตรี นักประพันธ์เพลงชาวอเมริกัน บราวน์เริ่มมีชื่อเสียงในช่วงยุค 70 ด้วยผลงานการแต่งเพลงและบันทึกเสียงเอง โดยมีอัลบั้มที่สร้างชื่อเสียงให้กับเขาอย่าง "Running on Empty " ซึ่งบันทึกทั้งในสตูดิโอ บนรถขณะเดินทาง รวมถึงในคอนเสิร์ต ได้กลายเป็นอัลบั้มที่ขายดีที่สุดของบราวน์  นอกจากนี้ยังมีซิงเกิลที่มีชื่อเสียงอื่นอีกเช่น "These Days", "The Pretender", "The Load-Out", "Running on Empty", "Lawyers in Love", "Doctor My Eyes", "Take It Easy", "For a Rocker" "Somebody's Baby" เป็นต้น
ตลอดอาชีพนักดนตรี บราวน์ออกสตูดิโออัลบั้ม มาแล้วกว่า 12 อัลบั้ม อัลบั้มแสดงสด 6 อัลบั้ม และซิงเกิลรวมทั้งหมด 44 ซิงเกิล ทั้งหมดนี้เขาสามารถทำยอดจำหน่ายแผ่นเสียงมากกว่า 18 ล้านฉพาะในสหรัฐที่เดียว ในปี 2004 ก็ได้รับการยกเข้าสู่หอเกียรติยศร็อกแอนด์โรลที่คลีฟแลนด์ มณรัฐโอไฮโอ และยังได้รับดุษฎีบัณฑิตกิตติมศักดิ์ด้านดนตรีจากสสถาบันออกซิเดินทัลในลอสแอนเจลิส แคลิฟอร์เนีย อีกด้วย
อัลบั้ม

Jackson Browne (1972)
For Everyman (1973)
Late for the Sky (1974)
The Pretender (1976)
Running on Empty (1977)
Hold Out (1980)
Lawyers in Love (1983)
Lives in the Balance (1986)
World in Motion (1989)
I'm Alive (1993)
Looking East (1996)
The Naked Ride Home (2002)
Time the Conqueror (2008)
Standing in the Breach (2014)
แจ็ก วีล

| แจ็ก วีล |
| --- | --- |
เกิด:  (2007-06-12) 12 มิถุนายน ค.ศ. 2007 (17 ปี) ลอนดอน, ประเทศอังกฤษ
อาชีพ: นักแสดง
ปีปฏิบัติงาน: 2017–ปัจจุบัน
ผลงานเด่น:   "เดอะเน็กซัสอีเวนต์"  "การเดินทางสู่ความลึกลับ" 
แจ็ก วีล (อังกฤษ: Jack Veal; เกิด 12 มิถุนายน ค.ศ. 2550) เป็นนักแสดงเด็กชาวอังกฤษ มีชื่อเสียงจากผลงานเรื่อง โลกิ (2021) ตอน "เดอะเน็กซัสอีเวนต์" และ "การเดินทางสู่ความลึกลับ"
ชีวิตในวัยเด็ก

แจ็ก วีล เกิดเมื่อวันที่ 12 มิถุนายน พ.ศ. 2550 ใน ลอนดอน, ประเทศอังกฤษ
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2017 | มายเนมอิสเลนนี | Young Lenny |  |
| 2018 | เดอะเแฟวัวริต | Boy |  |
| 2019 | เดอะคอรัปเตด | Young Liam |  |
| 2020 | คัมอะเวย์ | Curly |  |
| 2020 | His Name Was Gerry | แจ็ก | ภาพยนตร์สั้น |
เจ้าหญิงอลิซ เคาน์เตสแห่งแอธโลน

เจ้าหญิงอลิซ เคาน์เตสแห่งแอธโลน หรือ อลิซ แมรี วิกตอเรีย ออกัสตา พอลีน หรือพระอิสริยยศแรกเดิม เจ้าหญิงอลิซแห่งออลบานี (อังกฤษ: Princess Alice, Countess of Athlone ; พระอิสริยยศแรกเดิม Princess Alice of Albany; 25 กุมภาพันธ์ ค.ศ. 1883 - 3 มกราคม ค.ศ. 1981) ทรงเป็นสมาชิกพระองค์หนึ่งของพระราชวงศ์อังกฤษ และพระราชนัดดาของสมเด็จพระราชินีนาถวิกตอเรีย พระองค์ทรงมีจุดเด่นที่ยังคงเป็นเจ้าหญิงในเชื้อพระวงศ์ที่มีพระชนม์ชีพยืนยาวที่สุดของพระราชวงศ์อังกฤษและพระราชนัดดาที่ทรงพระชนม์ชีพอยู่เป็นองค์สุดท้ายในสมเด็จพระราชินีนาถวิกตอเรีย อีกทั้งยังทรงดำรงพระอิสริยยศเป็นเจ้าหญิงแห่งแซ็กซ์-โคบูร์กและก็อตธา และดัชเชสแห่งแซ็กโซนี พร้อมกับทั้งเจ้าหญิงแห่งเท็คจากการอภิเษกสมรสจนกระทั่งถึงปี ค.ศ. 1917 เมื่อพระองค์ต้องทรงสละฐานันดรศักดิ์ทั้งหมดตามพระบรมราชโองการของสมเด็จพระเจ้าจอร์จที่ 5 แห่งสหราชอาณาจักร
พระชนม์ชีพในวัยเยาว์

เจ้าหญิงอลิซประสูติเมื่อวันที่ 25 กุมภาพันธ์ ค.ศ. 1883 ณ ปราสาทวินด์เซอร์ พระชนกของพระองค์คือ สมเด็จเจ้าฟ้าชายเลโอโพลด์ ดยุคแห่งออลบานี พระราชโอรสองค์เล็กในสมเด็จพระราชินีนาถวิกตอเรียกับเจ้าชายอัลเบิร์ตแห่งแซ็กซ์-โคบูร์กและก็อตธา พระชนนีคือ เจ้าหญิงเฮเลนแห่งวัลเด็คและเพือร์ม็อนท์ พระองค์มีพระอนุชา 1 พระองค์คือ เจ้าฟ้าชายชาร์ลส์ เอ็ดเวิร์ด ดยุคที่ 2 แห่งออลบานี ซึ่งในภายหลังทรงเป็นดยุคปกครองรัฐแห่งซัคเซิน-โคบวร์คและโกทา
ในฐานะที่เจ้าหญิงเป็นพระราชนัดดาในองค์พระประมุข ผ่านทางสายพระราชโอรส จึงทรงดำรงพระอิสริยยศเจ้าหญิงแห่งสหราชอาณาจักรบริเตนใหญ่และไอร์แลนด์ ชั้นเจ้าฟ้า และฐานะพระธิดาของดยุคแห่งออลบานี ก็ยังได้ทรงดำรงพระอิสริยยศเป็น สมเด็จเจ้าฟ้าหญิงอลิซแห่งออลบานี (Her Royal Highness Princess Alice of Albany) อีกด้วย
เจ้าหญิงทรงเข้ารับศีลจุ่มในวันที่ 26 มีนาคม ณ โบสถ์สวดมนต์ประจำราชวงศ์ ปราสาทวินด์เซอร์ โดยมีพ่อและแม่ทูนหัวคือ สมเด็จพระราชินีนาถวิกตอเรีย สมเด็จพระจักรพรรดินีและมกุฎราชกุมารีแห่งปรัสเซีย เจ้าหญิงชายาแห่งวัลเด็ค-พีร์มอนต์ ดัชเชสแห่งเคมบริดจ์ เจ้าหญิงพระชายาแห่งเบ็นไธม์ เจ้าชายแห่งเวลส์ สมเด็จพระราชาธิบดีแห่งเนเธอร์แลนด์ แกรนด์ดยุคแห่งเฮสส์และไรน์ และ เจ้าชายวิลเฮล์มแห่งเวือร์ทเท็มแบร์ก
พระองค์ทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน เนื่องจาก เจ้าหญิงซิบิลลาแห่งซัคเซิน-โคบวร์คและโกทา เป็นพระภาติยะในพระองค์ และเป็นพระญาติชั้นที่ 1 ใน สมเด็จพระราชินีนาถวิลเฮลมินาแห่งเนเธอร์แลนด์ เนื่องจากพระมารดาของพระองค์ เป็นพระขนิษฐาแท้ๆใน เอ็มมาแห่งวัลเด็คและไพร์มอนต์ สมเด็จพระราชินีแห่งเนเธอร์แลนด์
อภิเษกสมรส

เจ้าหญิงอลิซแห่งออลบานีทรงอภิเษกสมรสวันที่  10 กุมภาพันธ์ ค.ศ. 1904 ณ โบสถ์น้อยเซนต์จอร์จ ปราสาทวินด์เซอร์ กับ เจ้าชายอเล็กซานเดอร์แห่งเท็ก พระอนุชาในสมเด็จพระราชินีแมรี หลังจากนั้นทรงดำรงพระอิสริยยศ เจ้าหญิงอเล็กซานเดอร์แห่งเท็ก (Her Royal Highness Princess Alexander of Teck)
เจ้าชายและเจ้าหญิงอเล็กซานเดอร์แห่งเท็คมีพระโอรสและธิดา 3 พระองค์ ดังนี้
เจ้าหญิงเมย์แห่งเท็ค (เมย์ เฮเลน เอ็มมา; 23 มกราคม ค.ศ. 1906 - 29 พฤษภาคม ค.ศ. 1994)
ทรงสละฐานันดรศักดิ์เยอรมัน เมื่อวันที่ 14 กรกฎาคม ค.ศ. 1917 และทรงเปลี่ยนพระนามเป็น เลดี เมย์ แคมบริดจ์ เมื่อวันที่ 16 กรกฎาคม ค.ศ. 1917
อภิเษกในวันที่ 24 ตุลาคม ค.ศ. 1941 ณ เมืองบัลคอมบ์ มณฑลซัสเซ็กส์ กับ เซอร์ เฮนรี่ อาเบล สมิธ (8 มีนาคม ค.ศ. 1900 - 24 มกราคม ค.ศ. 1993)
เจ้าชายรูเพิร์ตแห่งเท็ค (รูเพิร์ต จอร์จ อเล็กซานเดอร์ ออกัสตัส; 24 เมษายน ค.ศ. 1907 - 15 เมษายน ค.ศ. 1928)
ทรงสละฐานันดรศักดิ์เยอรมัน และทรงเปลี่ยนพระนามเป็น รูเพิร์ต แคมบริดจ์ เมื่อวันที่ 14 กรกฎาคม ค.ศ. 1917
ทรงดำรงพระอิสริยยศเป็น ไวเคานท์เทรมาตัน เมื่อวันที่ 16 กรกฎาคม ค.ศ. 1917
เจ้าชายมอริสแห่งเท็ค (มอริส ฟรานซิส จอร์จ; 29 มีนาคม - 14 กันยายน ค.ศ. 1910) ทรงเป็นโรคเฮโมฟีเลีย
เจ้าหญิงอลิซทรงเป็นพาหะของโรคเฮโมฟีเลีย เหมือนกับสมเด็จพระบรมราชินีนาถวิกตอเรีย พระอัยยิกา โดยทรงได้รับการถ่ายทอดจากพระชนก ซึ่งประชวรด้วยโรคพระโลหิตไหลไม่หยุดนี้อยู่ พระโอรสของโตของเจ้าหญิงได้รับการถ่ายทอดโรคนี้ทำให้สิ้นพระชนม์ก่อนวัยอันควรจากอุบัติเหตุทางรถยนต์
ค.ศ. 1917

เมื่อพระราชวงศ์อังกฤษได้เลิกใช้พระราชอิสริยยศของเยอรมันเมื่อเดือนมิถุนายน ค.ศ. 1917 เจ้าชายอเล็กซานเดอร์แห่งเท็คก็ทรงใช้ราชสกุลแคมบริดจ์ มาเป็นเซอร์ อเล็กซานเดอร์ แคมบริดจ์ (ระยะหนึ่ง) แล้วก็มาเป็นเอิร์ลแห่งแอธโลน โดยสละฐานันดรศักดิ์เจ้าชายแห่งเท็คของราชอาณาจักรเวือร์ทเท็มแบร์กและดำรงอิสริยยศชั้น Serene Highness ด้วยเหตุนี้พระโอรสและธิดาจึงไม่ได้มีฐานันดรศักดิ์ของเวือร์ทแท็มแบร์กไปด้วย ส่วนเจ้าหญิงอลิซได้ทรงสละพระอิสริยยศเจ้าหญิงแห่งแซ็กซ์-โคบูร์กและก็อตธาและดัชเชสแห่งแซ็กโซนี ในขณะที่เจ้าชายชาร์ลส์ เอ็ดเวิร์ด ดยุคแห่งแซ็กซ์-โคบูร์กและก็อตธา พระอนุชา ที่ได้ทรงปฏิบัติ ราชการให้กองทัพเยอรมัน ได้ทรงถูกถอดถอนพระอิสริยยศของอังกฤษออก อย่างไรก็ดี เจ้าหญิงอลิซก็ยังทรงเป็นเจ้าหญิงแห่งสหราชอาณาจักรบริเตนใหญ่และไอร์แลนด์ในชั้นเจ้าฟ้าตามราชสิทธิ์ต่อไป ในฐานะที่เป็นพระราชนัดดาในสมเด็จพระราชินีนาถวิกตอเรีย พระองค์ทรงดำรงพระอิสริยยศเป็นเจ้าหญิงอลิซ เคานท์เตสแห่งแอธโลน (Her Royal Highness Princess Alice, Countess of Athlone) ตั้งแต่เดือนมิถุนายน ค.ศ. 1917 จนกระทั่งสิ้นพระชนม์
แคนาดาและแอฟริกาใต้

เจ้าหญิงอลิซได้โดยเสด็จพระสวามีไปยังประเทศแคนาดาที่ทรงไปเข้ารับตำแหน่งเป็นข้าหลวงใหญ่ ตั้งแต่ค.ศ. 1940 - ค.ศ. 1946 พระองค์ยังได้ทรงเป็นข้าหลวงใหญ่แห่งแอฟริกาใต้ ตั้งแต่ ค.ศ. 1924 - ค.ศ. 1931 ด้วย ช่วงเวลาที่ประทับอยู่ในประเทศแอฟริกาใต้ ทั้งสองพระองค์มีพระตำหนักริมทะเล ที่โปรดให้สร้างไว้ที่เมืองมุยเซ็นเบิร์ก ซึ่งยังคงเห็นอยู่ในปัจจุบัน และเป็นหนึ่งให้อนุสรณ์สถานแห่งชาติของประเทศแอฟริกาใต้ Cape Town Suburb of Athlone ตั้งขึ้นเพื่อเป็นเกียรติแก่ข้าหลวงใหญ่ พร้อมกับพระตำหนักริมทะเล จึงมีความหมายทางกายภาพเกี่ยวกับทีสถานประทับของทั้งสองพระองค์ในแอฟริกาใต้อีกด้วย
พระราชกรณียกิจ

เจ้าหญิงอลิซได้ทรงปฏิบัติพระราชกรณียกิจต่างๆ มากมายตลอดพระชนม์ชีพ ทั้งยังทรงได้เข้าร่วมพระราชพิธีบรมราชาภิเษกของพระมหากษัตริย์อังกฤษจำนวน 4 พระองค์คือ สมเด็จพระเจ้าเอ็ดเวิร์ดที่ 7 สมเด็จพระเจ้าจอร์จที่ 5 สมเด็จพระเจ้าจอร์จที่ 6 และสมเด็จพระบรมราชินีนาถเอลิซาเบธที่ 2 อีกทั้งยังทรงเป็นผู้บัญชาการกองทัพทหารอังกฤษ 2 กอง และกองทัพทหารโรดีเชีย 1 กอง และในปี ค.ศ. 1950 ก็ได้ทรงเป็นอธิการบดีคนแรกของมหาวิทยาลัยอินเดียตะวันตก (สมัยก่อนคือ วิทยาลัยแห่งอินเดียตะวันตก)
ปลายพระชนม์ชีพ

ลอร์ดแอธโลนสิ้นพระชนม์เมื่อวันที่ 16 มกราคม ค.ศ. 1957 ณ พระราชวังเคนซิงตัน กรุงลอนดอน ส่วนเจ้าหญิงอลิซก็ทรงดำรงพระชนม์ชีพอยู่จนถึงวันที่ 3 มกราคม ค.ศ. 1981 และสิ้นพระชนม์ลงเมื่อพระชันษา 97 ปี 10 เดือน 9 วัน ทำให้ทรงเป็นเจ้าหญิงอังกฤษจากเชื้อพระวงศ์ที่มีพระชนม์ชีพยาวนานที่สุดและพระราชนัดดาที่มีพระชนม์ชีพยืนยาวที่สุดของสมเด็จพระราชีนีนาถวิกตอเรีย แต่กระนั้น สมเด็จพระราชินีเอลิซาเบธ พระราชชนนีทรงเป็นสมาชิกของพระราชวงศ์อังกฤษจากการอภิเษกสมรสที่มีพระชนม์ชีพยืนยาวที่สุดจนกระทั่งเจ้าหญิงอลิซ ดัชเชสแห่งกลอสเตอร์ ทรงทำลายสถิตินี้ลงในวันที่ 24 กรกฎาคม ค.ศ. 2003 โดยทรงดำรงพระชนม์ชีพยาวนานกว่า 100 พรรษา
พระราชพิธีฝังพระศพจัดขึ้นที่โบสถ์เซนต์จอร์จ ในปราสาทวินด์เซอร์ โดยมีสมาชิกพระราชวงศ์ทุกพระองค์ทรงเข้าร่วมพิธี พระศพของเจ้าหญิงได้ถูกฝังไว้เคียงข้างพระสวามีและพระโอรสในลานฝังพระศพประจำพระราชวงศ์ที่ฟร็อกมอร์ ตรงด้านหลังสุสานหลวงของสมเด็จพระราชินีนาถวิกตอเรียและเจ้าชายอัลเบิร์ต พระราชอุทยานวินด์เซอร์ ส่วนพระศพของพระธิดากับพระชามาดา (ลูกเขย) ก็ฝังอยู่ไม่ไกลจากกันด้วย
พระอิสริยยศ และ เครื่องราชอิสริยาภรณ์ > พระอิสริยยศ

25 กุมภาพันธ์ 1883 – 10 กุมภาพันธ์ 1904: เฮอร์รอยัลไฮนิส เจ้าหญิงอลิซแห่งออลบานี (Her Royal Highness Princess Alice of Albany)
10 กุมภาพันธ์ 1904 – 14 กรกฎาคม 1917: เฮอร์รอยัลไฮนิส เจ้าหญิงอเล็กซานเดอร์แห่งเท็ก (Her Royal Highness Princess Alexander of Teck)
14 กรกฎาคม – 7 พฤศจิกายน 1917: เฮอร์รอยัลไฮนิส เจ้าหญิงอลิซ เลดีเคมบริดจ์ (Her Royal Highness Princess Alice, Lady Cambridge)
7 พฤศจิกายน 1917 – 21 มิถุนายน 1940: เฮอร์รอยัลไฮนิส เจ้าหญิงอลิซ เคาน์เตสแห่งแอธโลน (Her Royal Highness Princess Alice, Countess of Athlone)
21 มิถุนายน 1940 – 12 เมษายน 1946: เฮอร์รอยัลไฮนิส เฮอร์เอ็กเซลเลนซี เดอะไรท์ออเนอเรอเบล เจ้าหญิงอลิซ เคานท์เตสแห่งแอธโลน ภริยาผู้สำเร็จราชการแห่งแคนาดา (Her Royal Highness Her Excellency The Right Honourable Princess Alice, Countess of Athlone, Viceregal consort of Canada)
12 เมษายน 1946 – 3 มกราคม 1981: เฮอร์รอยัลไฮนิส  เจ้าหญิงอลิซ เคาน์เตสแห่งแอธโลน (Her Royal Highness Princess Alice, Countess of Athlone)
พระอิสริยยศ และ เครื่องราชอิสริยาภรณ์ > เครื่องราชอิสริยาภรณ์

เครื่องราชอิสริยาภรณ์ราชวิกตอเรีย ชั้นที่ 1 (Dame Grand Cross of the Royal Victorian Order)
เครื่องราชอิสริยาภรณ์แห่งจักรวรรดิอังกฤษ ชั้นที่ 1 (Dame Grand Cross of the British Empire)
เครื่องราชอิสริยาภรณ์วิกตอเรียและอัลเบิร์ต ชั้นที่ 1 (Lady of the Order of Victoria and Albert)
| ด ค กเจ้าหญิงแห่งสหราชอาณาจักร |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าจอร์จที่ 1 ผู้ทรงริเริ่มการใช้ เจ้าชาย และ เจ้าหญิง อย่างเป็นทางการในพระราชวงศ์   ทั้งนี้ ระบุพระนามขณะที่ทรงดำรงพระอิสริยยศสูงสุด
รุ่นที่ 1:  โซเฟีย โดโรเธีย สมเด็จพระราชินีแห่งปรัสเซีย 
รุ่นที่ 2:  เจ้าหญิงแอนน์ พระราชกุมารีและเจ้าหญิงแห่งออเรนจ์  เจ้าหญิงอเมเลีย  เจ้าหญิงแคโรไลน์  เจ้าหญิงแมรี ลันด์เกรวีนแห่งเฮ็สเซิน-คัสเซิล  หลุยส์ สมเด็จพระราชินีแห่งเดนมาร์กและนอร์เวย์ 
รุ่นที่ 3:  เจ้าหญิงออกัสตา ดัชเชสแห่งบรันสวิก  เจ้าหญิงเอลิซาเบธแห่งเวลส์  เจ้าหญิงลูอิซาแห่งเวลส์  แคโรไลน์ มาทิลดา สมเด็จพระราชินีแห่งเดนมาร์กและนอร์เวย์ 
รุ่นที่ 4:  เจ้าหญิงชาร์ลอตต์ พระราชกุมารีและสมเด็จพระราชีนีแห่งเวือร์ทเทิมแบร์ค  เจ้าหญิงออกัสตา โซเฟีย  เจ้าหญิงเอลิซาเบธ ลันด์เกรวีนแห่งเฮ็สเซิน-ฮอมเบิร์ก  เจ้าหญิงแมรี ดัชเชสแห่งกลอสเตอร์และเอดินบะระ  เจ้าหญิงโซเฟีย  เจ้าหญิงอเมเลีย  เจ้าหญิงโซเฟียแห่งกลอสเตอร์  เจ้าหญิงแคโรไลน์แห่งกลอสเตอร์ 
รุ่นที่ 5:  เจ้าหญิงชาร์ลอตต์แห่งเวลส์ เจ้าหญิงเลโอโปลด์แห่งซัคเซิน-โคบูร์ก-ซาลเฟลด์  เจ้าหญิงเอลิซาเบธแห่งแคลเรนซ์  สมเด็จพระราชินีนาถวิกตอเรีย  ออกัสตา แกรนด์ดัชเชสแห่งเม็คเล็นบูร์ก-สเตรลิตซ์  เจ้าหญิงแมรี อเดเลด ดัชเชสแห่งเท็ค 
รุ่นที่ 6:  เจ้าหญิงวิกตอเรีย พระราชกุมารีและจักรพรรดินีแห่งปรัสเซีย  อลิซ แกรนด์ดัชเชสแห่งเฮ็สเซินและริมไรน์  เจ้าหญิงเฮเลนา เจ้าหญิงคริสเตียนแห่งชเลสวิช-ฮ็อลชไตน์   เจ้าหญิงลูอีส ดัชเชสแห่งอาร์กายล์  เจ้าหญิงเบียทริซ เจ้าหญิงเฮนรีแห่งบัทเทนแบร์ก  เจ้าหญิงเฟรเดริกา บารอเนส ฟอน พาเวล-แรมมิงเกน  เจ้าหญิงมารีแห่งฮันโนเฟอร์ 
รุ่นที่ 7:  เจ้าหญิงลูอีส พระราชกุมารีและดัชเชสแห่งไฟฟ์  เจ้าหญิงวิกตอเรีย  ม็อด สมเด็จพระราชินีแห่งนอร์เวย์  มารี สมเด็จพระราชินีแห่งโรมาเนีย  แกรนด์ดัชเชสวิกตอเรีย เฟโอโดรอฟนาแห่งรัสเซีย  เจ้าหญิงอเล็กซานดรา เจ้าหญิงแห่งโฮเอ็นโลเออ-ลังเงินบวร์ค  เจ้าหญิงเบียทริซ ดัชเชสแห่งกัลเลียรา  เจ้าหญิงมาร์กาเรต มกุฎราชกุมารีแห่งสวีเดน  เลดีแพทริเซีย แรมเซย์  เจ้าหญิงอลิซ เคาน์เตสแห่งแอธโลน  เจ้าหญิงมารี ลูอีส เจ้าหญิงมักซีมีเลียนแห่งบาเดิน  อเล็กซานดรา แกรนด์ดัชเชสแห่งเมคเลินบวร์ค-ชเวรีน  เจ้าหญิงโอลกาแห่งฮันโนเฟอร์ 
รุ่นที่ 8:  เจ้าหญิงแมรี พระราชกุมารีและเคาน์เตสแห่งแฮร์วุด  อเล็กซานดรา เจ้าหญิงอาร์เธอร์แห่งคอนน็อต และดัชเชสแห่งไฟฟ์  ม็อด คาร์เนกี เคาน์เตสแห่งเซาเธสค์  เจ้าหญิงซิบิลลา ดัชเชสแห่งเวสเตร์บ็อตเติน  เจ้าหญิงแคโรไลน์ มาทิลด์แห่งซัคเซิน-โคบวร์คและโกทา  เฟรเดอริกา สมเด็จพระราชินีแห่งกรีซ 
รุ่นที่ 9:  สมเด็จพระราชินีนาถเอลิซาเบธที่ 2  เจ้าหญิงมาร์กาเรต เคาน์เตสแห่งสโนว์ดอน  เจ้าหญิงอเล็กซานดรา เดอะออนะระเบิล เลดีโอกิลวี 
รุ่นที่ 10:  เจ้าหญิงแอนน์ พระราชกุมารี 
รุ่นที่ 11:  เจ้าหญิงเบียทริซ นางเอโดอาร์โด มาเปลลี มอซซี  เจ้าหญิงยูเชนี นางแจ็ก บรุกส์แบงก์  เลดีลูอีส เมานต์แบ็ตเทน-วินด์เซอร์ 
รุ่นที่ 12:  เจ้าหญิงชาร์ลอตต์แห่งเวลส์  เจ้าหญิงลิลีเบ็ตแห่งซัสเซกซ์ 
ตัวเอียง คือ เจ้าหญิงแห่งสหราชอาณาจักรที่ถูกถอดพระอิสริยยศและผู้มีสิทธิที่ไม่ใช้พระอิสริยยศ
โครงชีวประวัติ
เวลาในประเทศมัลดีฟส์

| เวลาในประเทศมัลดีฟส์ |
| --- | --- |
เขตเวลา
แผนที่เอเชียใต้พร้อมเขตเวลา "Maldives 5" หมายถึง เวลามัลดีฟส์
ออฟเซตเวลาสากลเชิงพิกัด
MVT: UTC+05:00
เวลาปัจจุบัน
05:04, 19 พฤศจิกายน 2024 MVT [รีเฟรช]
การใช้เวลาออมแสง
ไม่มีการใช้เวลาออมแสงในเขตเวลานี้
เวลาในประเทศมัลดีฟส์ ใช้เขตเวลามาตราฐานมัลดีฟส์ (MVT) (UTC+05:00) อย่างไรก็ตาม รีสอร์ทบนเกาะบางแห่งมีเขตเวลาของตนเอง ซึ่งเรียกว่าเวลาเกาะมัลดีฟส์ ซึ่งเร็วกว่าเวลาทางการของมัลดีฟส์ถึง 2 ชั่วโมง ปัจจุบันมัลดีฟส์ไม่ใช้เวลาออมแสง เนื่องจากเวลาในมัลดีฟส์ไม่แตกต่างกันและตั้งอยู่ในเส้นศูนย์สูตร
แจ็ก บรุกส์แบงก์

| แจ็ก บรุกส์แบงก์ |
| --- | --- |
เกิด: แจ็ก คริสโตเฟอร์ สแตมป์ บรุกส์แบงก์ 3 พฤษภาคม พ.ศ. 2529 (38 ปี) ลอนดอน ประเทศอังกฤษ
อาชีพ: นักธุรกิจ
คู่สมรส: เจ้าหญิงยูเชนีแห่งยอร์ก (2561–ปัจจุบัน)
บุตร: ออกัสต์ บรุกส์แบงก์ เออร์เนสต์ บรุกส์แบงก์
บิดามารดา: จอร์จ บรุกส์แบงก์ นิโคลา นิวตัน
แจ็ก คริสโตเฟอร์ สแตมป์ บรุกส์แบงก์ (อังกฤษ: Jack Christopher Stamp Brooksbank; เกิด 3 พฤษภาคม พ.ศ. 2529) เป็นผู้จำหน่ายไวน์และเป็นทูตตราสินค้า (Brand Ambassadors)  ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2
ประวัติ

แจ็ก บรุกส์แบงก์เกิดเมื่อวันที่ 3 พฤษภาคม พ.ศ. 2529 เป็นบุตรคนโตของจอร์จ เอ็ดเวิร์ด ฮิว บรุกส์แบงก์ ผู้บริหารบริษัทและนักบัญชี กับนิโคลา นิวตัน ภรรยา บิดามารดาเป็นศิษย์เก่าจากวิทยาลัยอีตัน ปัจจุบันใช้ชีวิตไปมาระหว่างลอนดอนกับบอร์โดซึ่งมีชื่อเสียงด้านการผลิตไวน์ บรุกส์แบงก์มีพี่ชายคนหนึ่งชื่อทอมัส ซึ่งเป็นศิษย์เก่าวิทยาลัยอีตันเช่นกัน
เขาเป็นญาติชั้นที่สามของเจ้าหญิงยูเชนี เมื่อนับจากฝ่ายซาราห์ ดัชเชสแห่งยอร์ก เพราะเขาเป็นเป็นลื่อของเซอร์เอ็ดเวิร์ด คลินเทอรอว์ บรุกส์แบงก์ บารอเน็ตที่ 1 แห่งฮีลอไมเนอร์ และทอมัส โค้ก เอิร์ลที่ 2 แห่งเลสเตอร์ ผู้สืบเชื้อสายมาแต่พระเจ้าเอ็ดเวิร์ดที่ 3 แห่งอังกฤษ และพระเจ้าเจมส์ที่ 2 แห่งอังกฤษ มีปู่ทวดคือเซอร์แจ็ก โค้ก เจ้าพนักงาน (Gentleman Usher) เคยถวายงานแก่สมเด็จพระเจ้าจอร์จที่ 6 และสมเด็จพระราชินีนาถเอลิซาเบธที่ 2
การศึกษาและการทำงาน

บรุกส์แบงก์สำเร็จการศึกษาจากโรงเรียนสโตว์ในบักกิงแฮมเชอร์ และศึกษาต่อที่มหาวิทยาลัยบริสตอลจนสำเร็จการศึกษา เขาเคยทำงานเป็นผู้จัดการทั่วไปของไนต์คลับของชนชั้นสูงชื่อมาฮิกี (Mahiki) ที่เจ้าชายวิลเลียมและเจ้าชายแฮร์รีเคยเสด็จมาเป็นการส่วนพระองค์บ่อย ๆ ปัจจุบันเขาทำงานเป็นทูตตราสินค้าของเตกีลายี่ห้อกาซามีโกส